

**Valsts informācijas un komunikācijas tehnoloģiju pārvaldības vadītāju forums**

25.09.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta direktors.

Foruma loceklis, pārstāvot telekomunikāciju pārvaldības jomu:

**Agnese Zariņa** – Satiksmes ministrijas (turpmāk – SM) Sakaru departamenta direktora vietniece, Elektronisko sakaru un pasta nodaļas vadītāja.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas (turpmāk – VK) Informācijas tehnoloģiju departamenta vadītājs;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Jevgeņijs Ugorenko** –Saeimas Informācijas un komunikācijas tehnoloģiju nodaļas vadītāja vietnieks.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Egita Rudzīte** – Valsts digitālās attīstības aģentūras (turpmāk – VDAA) direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore;

**Evijs Taube** – Valsts akciju sabiedrības “Latvijas Valsts radio un televīzijas centrs” valdes loceklis;

**Norberts Tālers** – Centrālās statistikas pārvaldes priekšnieka vietnieks.

Pieaicinātie dalībnieki:

**Aivars Ritovs** –Konkurences padomes IT vadītājs;

**Anta Klepecka** – Latvijas vides, ģeoloģijas un meteoroloģijas centra (turpmāk – LVĢMC) Attīstības un projektu daļas Digitālo produktu vadītāja;

**Artis Birziņš** – VARAM ministra padomnieks informācijas un komunikācijas tehnoloģiju jautājumos;

**Elīna Lidere** – VDAA Informācijas sistēmu attīstības departamenta E-pakalpojumu pārvaldības nodaļas Produktu portfeļa vadītāja;

**Ēvalds Urtāns** – SIA “ASYA” pārstāvis;

**Guna Margēviča** – VARAM Projektu pārvaldības departamenta (turpmāk – PPD) direktora vietniece;

**Harijs Baranovs** – SIA “PricewaterhouseCoopers” (turpmāk – PwC) vadītājs IT konsultāciju nodaļā;

**Jānis Ziediņš –** Kultūras informācijas sistēmu centra (turpmāk – KISC) direktora vietnieks digitālās attīstības jautājumos;

**Jorens Liopa** – Dabas aizsardzības pārvaldes Dabas aizsardzības departamenta direktores vietnieks;

**Juris Braučs –** LVĢMC Informācijas tehnoloģiju daļas vadītājs;

**Laima Amatniece** – VARAM Valsts pakalpojumu un datu pārvaldības departamenta Datu pārvaldības nodaļas vecākā eksperte;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Nils Kolečis** – SIA "Latvijas Digitālās veselības centrs" (turpmāk – LDVC) Informāciju sistēmas daļas vadītāja p.i. un metodoloģijas speciālists;

**Raitis Misa** – VARAM PPD informācijas un komunikācijas tehnoloģiju pārvaldības procesu vadītājs;

**Toms Ceļmillers** – VARAMValsts pakalpojumu un datu pārvaldības departamenta Datu pārvaldības nodaļas biznesa procesu analītiķis;

**Toms Leikums** – Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītāja vietnieks;

**Uldis Karlovs-Karlovskis** – VARAM PPD informācijas un komunikācijas tehnoloģiju pārvaldības procesu vadītājs, RTU pārstāvis.

Forumā nepiedalās:

**Līga Atstāja-Gudzuka** – Aizsardzības ministrijas (turpmāk – AiM) Kiberdrošības politikas departamenta direktora p.i., Kiberdrošības uzraudzības nodaļas vadītāja;

**Kaspars Āboliņš** – Iekšlietu ministrijas valsts sekretāra vietnieks;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Ģirts Auškāps** – ZM Administratīvā departamenta direktors;

**Guntars Krasovskis** – Latvijas Pašvaldību savienības padomnieks;

**Edgars Liepiņš** – AiM Informācijas un komunikācijas tehnoloģiju departamenta direktors;

**Guntars Lorencis** – SM Administratīvā departamenta Dokumentu un elektroniskās pārvaldes nodaļas vadītājs;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Baiba Mūrniece** – Kultūras ministrijas valsts sekretāra vietniece kultūrpolitikas jautājumos;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – KISC direktors.

Kopumā Forumā klātienē un attālināti piedalījās ~ 100 dalībnieki.

Forumu vada: G. Ozols

Protokolē: M. Petrova

Vieta: klātienē VARAM (Rīgā, Peldu ielā 25, 409. telpā), kā arī attālināti MS Teams, ieraksts pieejams šeit: [Sanāksmes videoieraksts](https://www.youtube.com/watch?v=jcc2JUg0yD8)

**G. Ozols** atklāj Forumu un informē par darba kārtību (Forums notiek paplašinātā sastāvā).

**1.**

**VARAM aktualitātes**

*G. Ozols (VARAM)*

G. Ozols (VARAM):

* Valsts datu apstrādes mākoņa noteikumi ir saskaņoti un iesniegti VK iekļaušanai tuvākajā Ministru kabineta sēdē. Paralēli tiek gaidīti AiM noteikumi par datu centru drošības prasībām.
* Ir sagatavota mākslīgā intelekta speciālās regulatīvās vides regulējuma precizētā versija, tuvāko dienu laikā tā tiks nodota atkārtotai izvērtēšanai.
* Sadarbībā ar Mākslīgā intelekta Latvijas asociāciju (MILA) notiek darbs pie vadlīniju izstrādes mākslīgā intelekta pielietošanai valsts iestādēs. Vadlīniju izstrāde ir noslēguma fāzē, publicēšana plānota oktobra pirmajā pusē.
* Ir uzsākts darbs pie mākslīgā intelekta nacionālā plāna izstrādes. VARAM tuvākā laikā sazināsies ar konkrētām iestādēm gan valsts pārvaldē, gan akadēmijā/ industrijā.
* Saskaņā ar Eiropas Savienības fondu padomes protokolu: 1) nozaru ministrijām Ministru kabineta rīkojumi par arhitektūras jomā ietilpstošo projektu apstiprināšanu jānodrošina ne vēlāk kā līdz 2026. gada 27. februārim, un termiņu neievērošanas gadījumā tiek izskatīta iespēja finansējumu pārdalīt citiem projektiem vai citām jomām; 2) IKT projektu iesniegumi Centrālajā finanšu un līguma aģentūrā jāiesniedz iespējami ātri, bet ne vēlāk kā 3 mēnešu laikā pēc Ministru kabineta rīkojuma par projektu apstiprināšanu; 3) VARAM uzdots atkārtoti izvērtēt noteikto jomu arhitektūru ietvaros realizējamos projektus atbilstoši aktuālajām prioritātēm un izmaksu efektivitātei. Līdz ar to VARAM tuvākā laikā izstrādās izvērtēšanas metodiku un veiks projektu pārskatīšanu un lietderības un izmaksu izvērtējumu.

**2.**

**Valsts pārvaldes modernizācijas jomas mērķarhitektūras apakšjoma “Mākslīgais intelekts pārvaldes produktivitātei”**

*E. Rudzīte (VDAA), Ē. Urtāns (asya.ai CEO)*

Prezentācijas datne: : 2025-10.VDAA.ARH.MI\_prezent\_IKT\_for.pdf

Dokumenta datne: 2025-10.VDAA.ARH.MI\_Latvija.lv.MI\_ARH.v.1.05.pdf

Pieņemt zināšanai sniegto prezentāciju.

Komentāri, atbildes uz jautājumiem:

* E. Rudzīte informē par VDAA aktualitātēm: 1) š.g. 15. un 16. oktobrī Latvijas Nacionālajā bibliotēkā notiks Baltijas valstu digitālo aģentūru forums, kuru VDAA organizē sadarbībā ar Valsts administrācijas skolu. Forumā visu trīs Baltijas valstu digitālās aģentūras apspriedīs aktuālos jautājumus, kā arī tiks prezentēts Valsts pārvaldes modernizācijas jomas mērķarhitektūras apakšjomas dokuments “Mākslīgais intelekts pārvaldes produktivitātei”; 2) tuvāko dienu laikā produkcijā tiks laists Latvija.lv mobilās aplikācijas prototips. Interesenti tiek aicināti to testēt un sniegt atgriezenisko saiti par nepieciešamajiem uzlabojumiem.
* G. Ozols (VARAM) skaidro, ka šobrīd dokumentā “Mākslīgais intelekts pārvaldes produktivitātei” fokuss ir no iestādes perspektīvas, t.i. sākumā koplietojama ir infrastruktūra. Jāsaprot standarta pakalpojumu kopums, ko būtu jēgpilni uzreiz taisīt koplietojamu, piemēram, kopsavilkumi, anonimizācija, vēstuļu atbildēšana. Ē. Urtāns skaidro, ka pēc veiktās analīzes secināts, ka ir jābūt ļoti uzmanīgiem ar atvērtā koda risinājumiem vai tādiem koplietošanas risinājumiem, kuri ir saistīti ar mākslīgo intelektu, jo tehnoloģijas ir ļoti nobriedušas. Tur, kur tiek izmantotas jaunākās mākslīgā intelekta tehnoloģijas, rezultāts būs daudz dārgāks, kā tas būtu ar licencēm. Līdz ar to šobrīd ir skaidrs, ka ir risinājumi, kuriem jābūt koplietošanas, un ir risinājumi, kurus būtu loģiskāk abonēt.
* G. Ozols (VARAM) skaidro VARAM pozīciju pēc sniegtās prezentācijas: 1) Mākslīgā intelekta attīstības un modernizācijas likums – VARAM plāno paplašināt funkcijas un definēt VDAA lomu, attīstot mākslīgā intelekta kompetenci; 2) par pseidoanonimizētajiem datiem – tie pakļaujas Vispārīgajai datu aizsardzības regulai, jautājums par kopīgu izpratni; 3) Publisko iepirkumu likums – nav arhitektūras kompetences tvērumā, tomēr šobrīd Finanšu ministrija jau ir ierosinājusi konceptuāli mainīt iepirkumu veikšanas kārtību, t.sk. mainīt un celt iepirkumu sliekšņus.
* J. Ziediņš (KISC) skaidro par mašīntulkošanu – caur API iespējams paņemt pretī jebkuru risinājumu, pat, ja ir uztaisīts savs. KISC būtiski, ka var izmantot publiskos mākoņpakalpojumus tieši mākslīgā intelekta risinājumos. Līdzšinējā pieredze rāda, ja nebūtu publisko mākoņpakalpojumu, nebūtu iespējams ieviest jaunus risinājumus. Brokeris var to risināt, bet jāsaprot, kā publiskos mākoņpakalpojumus var reģistrēt Nacionālās kiberdrošības centrā. Ē. Urtāns skaidro, ka VDAA kā brokeris varētu palīdzēt šajā jautājumā, lai katrai iestādei nebūtu pašai jāveic šis reģistrācijas process.
* Ē. Urtāns skaidro, ka dokumentā “Mākslīgais intelekts pārvaldes produktivitātei” ir atsauces uz Datu pārvaldības un koplietošanas jomas mērķarhitektūru. Aicina informēt, ja dokumentu “Mākslīgais intelekts pārvaldes produktivitātei” nepieciešams papildināt ar tādu informāciju, kas trūkst Datu pārvaldības un koplietošanas jomas mērķarhitektūrā.
* N. Kolečis (LDVC) rosina veidot diskusiju par vajadzībām, jo katrs savā jomā darbojas pēc esošās pieredzes un prakses. G. Ozols (VARAM) skaidro, ka VARAM šobrīd notiek darbs pie programmas izveides, lai iestādēm dotu iespēju saņemt atbalstu mākslīgā intelekta risinājumu ieviešanai.
* Atbildot uz jautājumu par to, vai katrā valsts iestādē būs jādefinē mākslīgā intelekta arhitekts/ pārvaldnieks, Ē. Urtāns skaidro, ka sākotnēji plānots uzlikt nosacījumus resora līmenī. Jādefinē parametri, jo ne visām iestādēm būs kapacitāte. G. Ozols (VARAM) skaidro, ka sākotnēji tas nebūs noteikts normatīvā kā obligāta prasība. Būs vēlams, ka ir kompetents cilvēks/ kontaktpunkts, ar ko var sazināties iestādes jautājumus.

G. Ozols (VARAM): publicēt Valsts pārvaldes modernizācijas jomas mērķarhitektūras apakšjomas dokumentu “Mākslīgais intelekts pārvaldes produktivitātei” VARAM tīmekļvietnē ar statusu “Apspriešanā” (<https://www.varam.gov.lv/lv/horizontalo-jomu-arhitekturas>). Interesenti tiek aicināti iepazīties ar dokumentu un sniegt komentārus VDAA.

**3.**

**Reģionu un vides jomas mērķarhitektūra**

*H. Baranovs (PwC Latvija)*

Prezentācijas datne: Reģioni un vide - IKT forums 25.09.2025.pdf

Dokumenta datne: VIDES\_DOMENS\_FINAL\_VERSIJA\_29092025.pdf

Pieņemt zināšanai sniegto prezentāciju.

Komentāri:

* L. Linabergs (VARAM) norāda, ka VARAM ir sniedzis komentārus LVĢMC par precizēto Reģionu un vides jomas mērķarhitektūras aprakstu un pirms statusa maiņas ir nepieciešams veikt tehniskus precizējumus.

G. Ozols (VARAM): pēc tehnisku precizējumu veikšanas mainīt Reģionu un vides jomas mērķarhitektūras statusu uz “Apstiprināta” (publicēt VARAM tīmekļvietnē: <https://www.varam.gov.lv/lv/nozaru-jomu-arhitekturas>).

**4.**

**Veselības jomas mērķarhitektūra**

*N. Kolečis (LDVC)*

Dokumenta datne: Veselības jomas mērķarhitektūra \_ 2025\_1.1.pdf

Komentāri:

* L. Linabergs (VARAM) norāda, ka VARAM ir sniedzis komentārus LDVC par precizēto Veselības jomas mērķarhitektūras aprakstu un pirms statusa maiņas ir nepieciešams veikt tehniskus precizējumus.

G. Ozols (VARAM): pēc tehnisku precizējumu veikšanas mainīt Veselības jomas mērķarhitektūras statusu uz “Apstiprināta” (publicēt VARAM tīmekļvietnē: <https://www.varam.gov.lv/lv/nozaru-jomu-arhitekturas>).

**5.**

**Dažādi**

* L. Linabergs (VARAM) informē, ka VARAM iestādēm ir nosūtījusi vēstuli, lai veiktu infrastruktūras aptauju. Šobrīd ir pamats katram izvērtēt infrastruktūru atbilstoši izstrādātajām nozaru arhitektūrām. VARAM sagaida, ka aptauja arī mudinās pakāpeniski uzlabot situāciju ar informācijas ievadīšanu VIRSIS.
* G. Ozols (VARAM) informē, ka VARAM šobrīd gatavo informatīvo ziņojumu par ANM projektu īstenošanas statusu, kurā būs iekļauts arī lēmums par pārdalēm papildu aktivitāšu īstenošanai esošo ANM projektu ietvaros.
* Nākamais Forums plānots š.g. 29. oktobrī.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU